6. โครงการดำเนินงานในอนาคต

ก้าวสำคัญในปี พ.ศ. 2550

จากการคาดการณ์ในปี 2550 เกี่ยวกับความเสี่ยงต่าง ๆ ที่บริษัทต้องเผชิญ
โดยเฉพาะอย่างยิ่งการแข็งค่าของเงินบาทอย่างต่อเนื่อง
เมื่อเทียบกับเงินตราต่างประเทศสกุลหลักเช่น สกุล ดอลลาร์สหรัฐ ซึ่งส่งผลกระทบสำคัญ
และโดยตรงต่อภาคธุรกิจส่งออก โดยเฉพาะบริษัทฯ ที่มีรายได้จากการส่งออกร้อยละ 81.15
ของรายได้รวมของธุรกิจในกลุ่มของบริษัท ฯ นอกจากนั้นด้านต้นทุนที่สูงขึ้นซึ่งเกิดจากเงินเฟ้อ
ราคาน้ำมันดิบ และต้นทุนสินค้าวัตถุดิบที่สูงขึ้นอย่างต่อเนื่อง

การตระหนักถึงอุปสรรคต่างๆ บริษัทฯ ได้มีการเตรียมพร้อมในการปรับกลยุทธ์ต่าง ๆ
ที่นำมาใช้ตลอดปี 2550 ที่ผ่านมานี้ รวมถึงการพัฒนาศักยภาพการตลาด
โดยการขยายตลาดด้วยต้นทุนเท่าเดิมแต่ผลลัพธ์เป็นที่น่าพอใจ
ด้านต้นทุนได้นำเทคนิคการผลิตมาช่วยลดต้นทุน ทำให้ต้นทุนลดลงอย่างเห็นได้ชัด
และได้มีการนำระบบERP (Enterprise Resource Planning) มาช่วยด้านการจัดการ
และบริหาร อีกทั้งบริษัทฯ ได้เน้นการพัฒนาบุคลากรอย่างต่อเนื่อง ซึ่งทำให้บริษัทฯ
ยังคงรักษาการเติบโตของรายได้จากปี 2549 สวนทางกันกับอุปสรรค หรือปัญหาต่าง ๆที่เผชิญอยู่

บริษัทฯ ไม่เพียงบริหารต้นทุนดีขึ้นจากร้อยละ 86.49 ในปี 2549 เป็นร้อยละ 83.54 ในปี 2550
บริษัทยังมีรายได้จาการขายสินค้าเพิ่มขึ้นร้อยละ 8.41 หรือจาก 1,615.14 ล้านบาท เป็น
1,750.93 ล้านบาท ในปี 2549 และ 2550 ตามลำดับ
รายได้ส่วนใหญ่ของบริษัทมาจากการขายข้าวโพดหวาน คิดเป็นร้อยละ 50.29
รายได้การขายผักสดคิดเป็นร้อยละ 30.86 และรายได้จากการขายเมล็ดพันธุ์คิดเป็นร้อยละ 6.47
ของยอดขายตามลำดับ โดยมีรายได้ส่งออกประมาณร้อยละ 81 และรายได้ภายในประเทศร้อยละ
19

สำหรับผู้ผลิตข้าวโพดหวานส่งออกในประเทศไทย
ยังคงประสบปัญหาเกี่ยวกับด้านอัตราภาษีป้องกันการทุ่มตลาด (Anti-Dumping) ตั้งแต่ ปี 2549
มาจนทุกวันนี้ ถึงแม้ว่าจะได้รับการประสานงานระหว่างภาครัฐ และเอกชน
แต่ยังไม่ประสบความสำเร็จสำหรับการแก้ปัญหานี้ ทำให้ผู้ผลิตข้าวโพดหวานส่งออกในประเทศไทย
ส่งสินค้าไปยุโรปได้น้อยลง และต้องแสวงหาตลาดอื่นแทน
จึงทำให้มีการแข่งขันของผู้ประกอบการด้านข้าวโพดหวานส่งออกมากขึ้น
บริษัทก็เป็นหนึ่งในผู้ประกอบการนั้นที่ประสบปัญหานี้ เช่นกัน ดังนั้นบริษัทฯ จึงต้องมีการปรับราคา
สินค้าสำหรับลูกค้าเกือบทุกราย ขณะที่ผู้ประกอบการประเทศอื่น เช่น สหรัฐอเมริกา และยุโรป
ไม่มีผลกระทบด้านนี้ นอกจากนั้นคู่แข่งประเทศอื่น ก็ได้เปรียบด้านโลจิสติกส์

สำหรับผักและผลไม้สดส่งออกในปี 2550 บริษัทฯ ได้มีการขยายตลาดมากขึ้นในแถบยุโรป และญี่ปุ่น
และผลไม้สดส่งออกปีนี้ได้มีการส่งออกมากขึ้นอย่างเป็นนัยสำคัญเมื่อเทียบกับ ปีก่อน
แต่ยังประสบปัญหาด้านการส่งสินค้าทำให้เกิดความเสียหายบ้าง แต่บริษัทฯ ก็ได้มีการพัฒนา
และศึกษาพร้อมทั้งแก้ปัญหาต่างๆ ให้ดีขึ้นอย่างต่อเนื่อง แต่ค่าขนส่งก็ยังเป็นต้นทุนหลักที่สูงอยู่
เนื่องจากราคาน้ำมันที่สูงขึ้น บริษัทฯ
จึงได้มีการศึกษาสินค้าส่งออกที่มีอายุยาวพอที่จะสามารถส่งสินค้าทางเรือแทนเพื่อช่วยลดต้นทุน

นอกจากนั้นแล้วบริษัทฯได้มีการพัฒนา และศึกษาด้านประหยัดพลังงาน เช่น หม้อกำเนิดไอน้ำ
(Boiler) ที่ใช้พลังงานเชื้อเพลิงจากน้ำมันเตาที่มีราคาสูง มาเป็นการใช้พลังงานเชื้อเพลิงถ่านหิน
เศษวัสดุไม้เนื้อแข็ง หรือกะลาปาล์ม เพื่อช่วยประหยัดต้นทุนการผลิต

บริษัทฯ ยังคงใช้กลยุทธ์ด้านการจัดหาวัตถุดิบ โดยการกระจายพื้นที่งานส่งเสริมหรือ Contract
farming ที่บริษัทฯ ชำนาญ
และมีประสบการณ์ด้านนี้ค่อนข้างมากรวมถึงประสิทธิภาพที่ทำให้สามารถจัดหาวัตถุดิบได้ตามเป้าหมายที่คาดการณ์ไว้
ถึงแม้ว่าบริษัทฯ ยังคงเผชิญกับปัญหาและอุปสรรคทั้งจากปัจจัยภายนอกและภายใน
บริษัทก็สามารถเติบโตทั้งด้านรายได้ และกำไรขั้นต้น และให้ความสำคัญ ต่อ
ด้านการผลิตให้มีประสิทธิภาพ และประสิทธิผลมากขึ้นโดยใช้ต้นทุนน้อยลงรวมถึงการหาพันธมิตร
เพื่อช่วยลดต้นทุน

เป้าหมายในปี พ.ศ. 2551

ธุรกิจอุตสาหกรรมเกษตรเพื่อการส่งออกที่บริษัทดำเนินการอยู่อาจจะเผชิญกับปัญหาและอุปสรรคที่สำคัญอยู่
3 ประการกล่าวคือ

1.  ค่าเงินบาทที่ปรับตัวแข็งค่า ขึ้น ประมาณร้อยละ 10
    และมีแนวโน้มแข็งค่าขึ้นอย่างต่อเนื่องโดยเฉพาะเมื่อเทียบกับสกุล ดอลลาร์ สหรัฐ
    ซึ่งเป็นสกุลเงินหลักที่ใช้ในธุรกิจ

2.  ต้นทุนการผลิตที่ปรับตัวสูงขึ้น ไม่ว่าจะเป็นวัตถุดิบข้าวโพดหวาน ผัก
    และผลไม้ที่เกษตรกรทำสัญญารับซื้อจากเกษตรกร เนื่องจากปุ๋ยเคมี ค่าน้ำมันขนส่ง
    ปรับตัวสูงขึ้น
    บรรจุภัณฑ์กระป๋องเปล่าที่แผ่นเหล็กนำเข้ามีการปรับราคาขึ้นตลอดจนค่าแรงในการผลิตที่ต้องปรับขึ้น
    ตามอัตราค่าแรงขั้นต่ำของประเทศ

3.  การกีดกันการค้าทางตรง เช่น สหภาพยุโรปกำหนดอัตราภาษีป้องกันการทุ่มตลาด (Anti
    Dumping) สินค้าข้าวโพดหวานจากไทย และทางอ้อม เช่น มาตรการกำหนดมาตรฐานสินค้า
    ที่นับวันจะมีเพิ่มมากขึ้น และซับซ้อนเป็นสาเหตุให้ต้นทุนการจัดการสูงขึ้น

  จากปัจจัยเสี่ยงที่ธุรกิจกำลังเผชิญอยู่บริษัทฯ ได้มีการวางแผนการปรับตัวมาโดยตลอด
  โดยอธิบายในหลักการได้ดังนี้

1.  บริหารการผลิตให้มีต้นทุนสินค้าที่มีประสิทธิภาพดีที่สุด เช่น การเลือกพื้นที่ส่งเสริมวัตถุดิบ
    ให้อยู่ใกล้โรงงานมากขึ้น เพื่อลดค่าใช้จ่ายในการขนส่ง
    การพัฒนาบรรจุภัณฑ์ให้มีความแข็งแรงคงทนเท่าเดิมแต่มีการลดความหนาของวัสดุลงเป็นการประหยัดต้นทุน
    นอกจากนั้นแล้วได้มี การศึกษา และพัฒนา

  บรรจุภัณฑ์อื่นแทนมากขึ้น เช่นถุงพลาสติกสูญญากาศ และเตตร้ารีคาร์ท

  (TETRA RECART)

  สำหรับธุรกิจผัก และผลไม้สดส่งออก ได้มีการขยายฐานตลาดมากขึ้นไป

  ทางสหรัฐอเมริกา ถึงแม้ว่ามีอุปสรรคหลายอย่าง เช่น เทคโนโลยีฉายรังสี

  การขนส่งที่ระยะทางไกล แต่อย่างไรก็ตามฐานตลาดนี้มีความต้องการค่อน

  ข้างสูงมาก จึงน่าจะเป็นโอกาสที่บริษัทจะขยายฐานตลาดออกไปได้

2.  การจ้างผลิต (Outsource) สินค้าที่มีคุณภาพปานกลางไปให้โรงงานอื่นที่มีกำลังผลิตเหลือ
    และสามารถตอบสนองราคาที่บริษัทฯ
    สามารถเสนอแข่งขันไปในตลาดที่มีการแข่งขันด้านราคามากกว่าต้องการสินค้าคุณภาพสูง

3.  การร่วมมือทางธุรกิจกับโรงงานอื่นในอุตสาหกรรมเดียวกัน เพื่อใช้ทรัพยากรของธุรกิจร่วมกัน
    เป็นการช่วยกันลดต้นทุนการจัดการ แต่ไม่เกิดการขัดแย้งทางผลประโยชน์ เช่น
    การแลกเปลี่ยนหมุนเวียนวัตถุดิบในแต่ละพื้นที่ เพื่อการประหยัดค่าขนส่ง
    นอกเหนือจากการปรับตัวที่ต้องดำเนินการอย่างต่อเนื่องแล้ว
    การเน้นศักยภาพการตลาดทั้งกับลูกค้ารายเดิมและลูกค้ารายใหม่
    และการพัฒนาสินค้าที่เป็นสินค้าในตลาดเฉพาะ (Niche)
    ที่การตั้งระดับราคาขายมีความสัมพันธ์กับ อุปสงค์/อุปทานไม่มากนักเป็นสิ่งที่บริษัทฯ
    ได้ให้ความสำคัญเป็นพิเศษ
    ทั้งนี้นอกจากเป็นการกระจายความเสี่ยงจากสินค้าเดิมที่มีการแข่งขันกันค่อนข้างสูงแล้ว
    ยังเป็นการเพิ่มอัตรากำไรเบื้องต้น (Gross Profit)
    จากทรัพยากรในองค์กรที่มีต้นทุนการดำเนินงานเท่าเดิม